Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael on 12. päeva sõjas
pärast seda, kui islamirühmitused Hamasi kontrollitud Gazast
korraldasid Lõuna-Iisraeli tsiviilasulates massimõrva.
Saksa kantsler kordab Iisraeli õigust end koletu terrorismi vastu kaitsta.
IDF esitas tõendid, mis vabastavad ta vastutusest
Gaza Al-Ma'amadani baptistihaiglas toimunud plahvatusest,
kus hukkus kinnitamata arv palestiinlasi.
Iisrael on 12. päeva sõjas
pärast seda, kui islamirühmitused Hamasi kontrollitud Gazast
korraldasid Lõuna-Iisraeli tsiviilasulates massimõrva.
Iisraeli kaitsejõudude (IDF) lennukid ja suurtükivägi
koostöös Iisraeli Julgeolekuagentuuriga (ISA)
jätkavad põhjalikke rünnakuid Hamasi terroritaristu pihta Gazas.
Põhjarindel vastasid IDF-i suurtükivägi ja lennukid
mitmele Hezbollah' terroristide poolt
IDF positsioonide pihta tulistatud tankitõrjeraketile.
Selle tulemusel said neli IDF sõdurit erinevaid vigastusi
ja toimetati arstiabiks Põhja-Iisraeli haiglatesse.
Samal ajal reisivad riigijuhid Iisraeli, et ühehäälselt toetust avaldada.
Esimesena külastasid juudiriiki pärast sõja puhkemist
Rumeenia peaminister Marcel Ciolacu,
kelle järel saabunud Saksamaa kantsler Olaf Schultz,
üks valjuhäälsemaid Iisraeli enesekaitse õiguse toetajaid
vastasseisus palestiinlaste hirmutegudega,
kohtus Jeruusalemma juhtkonnaga.
80 aasta eest koges meie rahvas halvimat metsikust inimkonna ajaloos
natside kuritegudega juudi rahva vastu Saksamaa ja Euroopa pinnal.
Pean ütlema, mu sõber, et metsikus, mida tunnistasime
Gazast lähtunud Hamasi mõrvarite poolt
hõlmab tõsiseimaid kuritegusid juutide vastu pärast holokausti -
peade maha löömine, kinniseotud väikelaste tulistamine,
laste mõrvamine vanemate ees, vanemate mõrvamine laste ees,
pööningule peidetud imikud ja mõrvarid, kes nad seal tapsid,
naiste vägistamine ja mõrvamine, perekondade röövimine,
vanaemade ja holokaustiohvrite vangistusse viimine,
surmaaugud, mis meenutavad Babi Yari,
kus maastikuautod piirasid noored maalohus sisse
ja tulistasid nad automaatidega surnuks.
Sellist metsikust mäletame vaid natside kuritegudest holokausti ajal.
Hamas on uued natsid.
Hamas on ISIS ja mõnel juhul isegi hullem.
Ja nagu maailm ühines natside võitmiseks,
nagu maailm ühines ISISe võitmiseks,
peab maailm ühinema ka koos Iisraeliga Hamasi võitmiseks.
Netanyahu toonitas Hamasi sidemeid Iraani ja Hezbollah'
ehk kurjuse teljega, mis on valmis Iisraeli hävitama.
See on osa kurjuse teljest.
Iraan, Hezbollah' ja Hamas.
Nende avalik eesmärk on hävitada Iisraeli riik.
Hamasi avalik siht on tappa nii palju juute kui võimalik
ja ainus põhjus, miks nad pole tapnud igaüht meist,
on see, et neil puuduvad vahendid,
kuid nad mõrvasid 1300 eeskujulikku kodanikku,
mis ameerika terminites tähendab mitmeid 9/11.
Nii et muidugi peame tegutsema ja Hamasi võitma,
tagamaks, et see kunagi ei korduks.
Kuid see pole üksnes meie võitlus, see on meie ühine võitlus.
Tsivilisatsiooni võitlus barbaarsuse vastu. Ja kui seda siin ei peatata,
jõuab see metsikus peagi teie ja kogu maailmani.
Enne Iisraeli külastamist käis Saksa kantsler Jordaanias,
kus ta kohtus kuningas Abdullah' II-ga ja toonitas Iisraeli enesekaitseõigust,
hoiatades samas selgelt Iraani Liibanoni käsilast Hezbollah't
ja tema isandaid Teheranis.
Hoiatan taas jõuliselt Hezbollah't ja Iraani konflikti mitte sekkuma.
Koos oma liitlastega,
teeme föderaalvalitsusena kõik mis meie võimuses, tagamaks,
et see konflikt kaugemale ei areneks.
Meie õuduses Hamasi kurjategijate ebainimliku vägivalla suhtes
on tähtis vahet teha, et palestiinlased pole Hamas
ja Hamasil pole õigust nende nimel esineda.
Gaza palestiinlased on samuti Hamasi ohvrid.
Kuningas Abdullah aga rõhutas ohtu,
et Iisraeli-Hamasi sõda väljub kontrolli alt.
Seoses võimalustega kolida Gaza tsiviilelanikkond naaberriikidesse,
et vältida humanitaarkatastroofi, kinnitas kuningas,
et ei Jordaania ega Egiptus võtaks Gaza pagulasi vastu.
Võin ilmselt üsna jõuliselt rääkida mitte ainult Jordaania riigi eest,
vaid ka Egiptuse sõprade eest - see on punane joon,
sest arvan, et see on teatud tavaliste kahtlaste tegelaste katse
püüda kohapeal probleeme tekitada.
Ei mingeid pagulasi Jordaanias, ei pagulastele Egiptuses.
See on humanitaarsekkumise olukord, millega tuleb tegeleda Gaza sees
ja Läänekaldal, mitte püüda tõugata palestiina probleemi
ja nende tulevikku teiste rahvaste õlgadele.
Iisraelis tervitasid president Isaac Herzog
ja peaminister Benjamin Neanyahu USA presidenti Joe Bidenit,
kes saabus demonstreerima ühemõttelist mõlema partei toetust
USA pühendumuses tagada Iisraeli julgeolek.
Härra president, Joe, tahan tänada sind, et täna siia tulid
ja ühemõttelise toetuse eest Iisraelile neil rasketel aegadel.
Toetus, mis peegeldab Ameerika rahva ülevoolavat tahet.
Tahtsin täna siin olla lihtsal põhjusel:
tahtsin, et Iisraeli rahvas, maailma rahvas teaks, kus USA seisab.
Mu suurepärane välisminister oli siin. Ta käib siin tihti.
Kuid tahtsin tulla isiklikult ja selle selgeks teha.
Terrorirühmitus Hamas on mõrvanud, nagu mainitud, üle 1300 inimese,
ja see pole liialdatud, et nad lihtsalt nottisid ja nottisid nad maha,
sh 31 ameeriklast.
Ja nad viisid vangi kümneid inimesi, sh lapsi.
Ütlesid, et püüdke kujutleda,
mida need Hamasi eest peituvad lapsed mõtlesid.
See käib mul üle mõistuse kujutleda, mida nad mõtlesid. Üle mõistuse.
Ameeriklased leinavad koos teiega. Tõepoolest.
Ameeriklased muretsevad, kuna teavad,
et see pole kerge võitlustanner, kus peate tegutsema.
Kuid fakt on, mulle näib,
et Iisrael peab neile rünnakutele vastates
tagama jätkuvalt, et neil on kõik, mis vaja enda kaitsmiseks,
ja kindlustame, et see saab jooksvalt tehtud.
President Biden väljendas pahameelt
kinnitamata arvu palestiinlaste hukkumise suhtes,
kui rakett tabas eile õhtul ca kell 20 Al-Ma'amadani baptistihaiglat Gazas.
Olin väga kurb ja pahane eilse plahvatuse pärast Gaza haiglas,
ja selle põhjal, mida näinud olen,
tundub, et selle taga oli teine meeskond, mitte teie.
Kuid väga paljud pole kindlad,
nii et peame ületama rohkesti asju.
On tähtis teada, et kuigi algselt väitis Hamas,
et Iisrael ründas haiglat sihilikult,
mida Qatari uudistevõrk Al-Jazeera koheselt faktina kajastas,
uuris IDF kiiresti asja ja leidis pärast põhjalikku juurdlust,
et kahetsusväärne juhtum polnud IDF rünnak,
vaid hoopis Palestiina Islamidžihaadi poolt ebaõnnestunult tulistatud rakett.
IDF esitas videomaterjali, mis näitab selgelt,
et plahvatuse kohas polnud pinnasekraatrit,
mis oleks pidanud seal olema, kui tegu oleks olnud õhurünnakuga.
Lisaks püüdsid luurejõud kinni vestluse Gaza terroristide vahel,
kes tunnistasid, et plahvatuse põhjustas PIJ.
Hamasi agent nr 1: See on esimene kord, kui sellist raketti näeme
ja seetõttu ütleme, et see kuulub PIJ-le.
Hamasi agent nr 2: Mida? - Nr 1: See kuuluvat PIJ-le.
Nr 2: See on meilt? - Nr 1: Näib nii. - Nr 2: Kes seda ütleb?
Nr 1: Räägitakse, et raketi killud on kohalikud, mitte Iisraeli omad.
Iisraeli riikliku julgeoleku nõunik Tzachi Hanegbi teatas,
et USA poolt regiooni saadetud teise lennukikandja löögigrupp
liigub Pärsia lahte.
Lisaks toonitas ta taas presidendi juhtnööride kohaselt,
et Iisrael saab kõik vajalikud vahendid oma sõjaeesmärkide täitmiseks.
Ta selgitab siin praktiliselt meie vaenlastele,
et kui nad ühinevad rünnakuga Iisraeli kodanike vastu,
siis USA sekkub. Iisrael pole üksi.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile.
Kui meie saated teid õnnistavad ja soovite aidata kulusid kanda,
kuna TV7 Iisraeli töö on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni tulevastes saadetes! Seniks - Shalom Jeruusalemmast!
Tõlge: Monika Jaaguri